Chripka
Dobrý deň,chcela by som sa spýtat.Mám chripku užívamZinnat.Včera som začala mať suchý kašeľ sem tam som niečo vykašľala nasadila som si stoptusinn. V lekárni už stoptusinn nemali a mám ambrobeneZjedla som 2 ale tuším že sa mi kašeľ zhoršil.Stále má dusi tak neviem či môžemradšej znova brať stoptusin
Dobrý deň.
Ďakujeme za Vašu otázku.
Liek Ambrobene patrí medzi expektorancia, čiže lieky uľahčujúce vykašliavanie hlienu. V prípade, že máte suchý, záchvatovitý kašeľ, sú vhodnou voľbou antitusiká, čiže lieky kašeľ tlmiace. Odporúčam lieky s obsahom butamirátu (napríklad Tussical, Tussin, Sinecod).
LIek Stoptussin obsahuje dve účinné látky. Butamirát, ktorý kašeľ tlmí a guajfenezín, ktorý mení skladbu prieduškového hlienu, a tak uľahčuje jeho vykašliavanie. Liek sa používa na liečbu suchého, dráždivého a ťažko utíšiteľného kašľa pri vírusových infekciách horných a dolných dýchacích ciest, pri zápaloch horných dýchacích ciest, pri zápale hltana, hrtana, priedušiek a pľúc.
Prajem pekný zvyšok dňa.
S pozdravom
Mgr. Barbora Bičanovská